पाएं अपने शहर की ताज़ा ख़बरें और फ्री ई-पेपरडाउनलोड करें
अमेरिका के पूर्व राष्ट्रपति डोनाल्ड ट्रम्प ने बुधवार को अपना नया कम्युनिकेशन प्लेटफॉर्म लॉन्च किया। इसका नाम उन्होंने फ्रॉम द डेस्क ऑफ डोनाल्ड जे ट्रम्प रखा है। यह उनकी वेबसाइट का ही सबसेक्शन है।ट्रम्प के प्रवक्ता जेसन मिल्लर ने इसकी जानकारी सोशल मीडिया पर दी है।
दरअसल, 6 जनवरी को कैपिटोल हिंसा के समर्थऩ में पोस्ट करने पर ट्रम्प को फेसबुक, ट्वीटर समेत सोशल मीडिया प्लेटफॉर्म पर बैन कर दिया गया था। फोक्स न्यूज के मुताबिक, यह कम्युनिकेशन प्लेटफॉर्म फेसबुक, ट्वीटर और अन्य सोशल मीडिया प्लेटफॉर्म से बैन होने के बाद लाया गया।
यह सोशल मीडिया प्लेटफॉर्म नहीं है, 30 सेकंड का वीडियो पोस्ट किया
मिल्लर ने कहा, 'यह एक बेहतरीन प्लेटफॉर्म है। इसमें हम ट्रम्प के ऑफिस के पहले कार्यकाल की हाइलाइट और ताजा बयानों के बारे में जान सकेंगे। साथ ही उन्होंने साफ किया कि यह उनका नया सोशल मीडिया प्लेटफॉर्म नहीं है। भविष्य में इससे जुड़ी जानकारी साझा करेंगे। स्ट्रेट फ्रॉम द डेस्क ऑफ डोनाल्ड जे ट्रम्प नाम से एक वीडियो भी इस प्लेटफॉर्म पर पोस्ट किया गया है। यह वी़डियो 30 सेकंड का है।'
फेसबुक बोर्ड की मीटिंग के समय लॉन्च किया प्लेटफॉर्म
वेबसाइट पर ट्रम्प का लिखा एक स्टेटमेंट भी अपलोड है। यह 20 जनवरी को राष्ट्रपति छोड़ते समय लिखा था। प्लेटफॉर्म में कैमरा फीचर भी है। इसे ट्रम्प वीडियो स्टेटमेंट जारी कर सकेंगे। यह प्लेटफॉर्म उस शाम लॉन्च किया गया है, जब उनका अकाउंट वापस शुरू करने को लेकर फेसबुक बोर्ड की मीटिंग होना था। इसमें उन्हें सोशल मीडिया पर अनुमति दी जाने पर फैसला लेना था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn